Document ID: 31997D0480

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Ιουλίου 1997 περί τροποποιήσεως της απόφασης 97/252/ΕΚ της Επιτροπής για την κατάρτιση των προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο (Κείμενο που παρουσιάζει ενδιαφέρον για τον ΕΟΧ) (97/480/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα (1), όπως τροποποιήθηκε από την απόφαση 97/34/ΕΚ (2), και ιδίως το άρθρο 2 παράγραφος 1 και το άρθρο 7,
Εκτιμώντας:
ότι, με την απόφαση 95/340/ΕΚ της Επιτροπής (3), όπως τροποποιήθηκε τελευταία από την απόφαση 96/584/ΕΚ (4), καταρτίστηκε κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο 7
ότι, για τις χώρες που εμφαίνονται στον κατάλογο αυτό, οι όροι υγειονομικού ελέγχου και η κτηνιατρική πιστοποίηση που απαιτούνται για την εισαγωγή γάλακτος και προϊόντων με βάση το γάλα, καθορίστηκαν με την απόφαση 95/343/ΕΚ της Επιτροπής (5), όπως τροποποιήθηκε τελευταία από την απόφαση 97/115/ΕΚ (6) 7
ότι με την απόφαση 97/252/ΕΚ της Επιτροπής (7) καταρτίστηκαν προσωρινοί κατάλογοι επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για ανθρώπινη κατανάλωση 7
ότι η Επιτροπή έλαβε από τον Καναδά και το Ισραήλ κατάλογο επιχειρήσεων που συνοδεύεται από εγγυήσεις ότι οι επιχειρήσεις αυτές πληρούν τις ανάλογες υγειονομικές απαιτήσεις της Κοινότητας και ότι σε περίπτωση μη τήρησης των εγγυήσεων αυτών από μία επιχείρηση, θα μπορούσαν να ανασταλούν οι δραστηριότητες εξαγωγών της προς την Ευρωπαϊκή Κοινότητα 7
ότι στην περίπτωση της Τσεχικής Δημοκρατίας, καταρτίστηκε κατάλογος επιχειρήσεων με την απόφαση 97/299/ΕΚ της Επιτροπής (8) 7
ότι η Αργεντινή, η Αυστραλία, η Νέα Ζηλανδία και η Ελβετία τροποποίησαν τους καταλόγους επιχειρήσεων που περιλαμβάνονται στην απόφαση 97/252/ΕΚ και ότι, άρα, πρέπει να φανούν οι τροποποιήσεις αυτές 7
ότι δεν κατέστη δυνατό για την Επιτροπή να διασφαλίσει, για τις τρίτες χώρες, εκτός από εκείνες των οποίων οι επιχειρήσεις περιλαμβάνονται στην απόφαση 96/252/ΕΚ, τη συμμόρφωση των επιχειρήσεών τους με τις κοινοτικές απαιτήσεις, καθώς και την εγκυρότητα των παρεχομένων από την αρμόδια αρχή εγγυήσεων ιδίως από τις επιτόπιες επιθεωρήσεις 7 ότι, άρα, πρέπει να παραταθεί η προθεσμία που τους χορηγήθηκε 7
ότι είναι αναγκαίο να εξασφαλισθεί η συνοχή των αποφάσεων που καθορίζουν τους καταλόγους επιχειρήσεων 7 ότι, άρα, πρέπει να τροποποιηθεί αναλόγως η απόφαση 97/252/ΕΚ 7
ότι τα μέτρα που προβλέπονται από την παρούσα απόφαση είναι σύμφωνα με την γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Στην παράγραφο 1 του άρθρου 1 της απόφασης 97/252/ΕΚ, οι όροι «τρίτων χωρών» παρεμβάλλονται μετά από τον όρο «επιχειρήσεις».
2. Η παράγραφος 2 του άρθρου 1 της απόφασης 97/252/ΕΚ αντικαθίσταται από την ακόλουθη παράγραφο:
«Όσον αφορά τις τρίτες χώρες, εκτός από εκείνες που περιλαμβάνονται στο παράρτημα, τα κράτη μέλη μπορούν να εγκρίνουν επιχειρήσεις για την εισαγωγή γάλακτος και προϊόντων με βάση το γάλα μέχρι την 1η Ιανουαρίου 1998.»
Άρθρο 2
1. Το παράρτημα της απόφασης 97/252/ΕΚ συμπληρώνεται από το παράρτημα Ι της παρούσας απόφασης όσον αφορά τον Καναδά και το Ισραήλ.
2. Το παράρτημα της απόφασης 97/252/ΕΚ αντικαθίσταται από το παράρτημα ΙΙ της παρούσας απόφασης όσον αφορά την Αργεντινή, την Αυστραλία, τη Νέα Ζηλανδία και την Ελβετία αντιστοίχως.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 1 Ιουλίου 1997.

Labels: 17
5
0
3
6